### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.

Opførelse af 12 nye dagtilbudsgrupper ved [adresse] i Nye til fortsat sikring af pasningsgarantien.

### Resumé

I [adresse] stiger befolkningstallet, og mange nye byudviklingsprojekter er igangsat. I Nye forventes byomdannelsesprojekterne i perioden frem til 2029 at medføre omkring 2.000 nye familieboliger og derved en større stigning i børnetallet. Alene på fem års sigt forventes det, at der i Nye opføres 700 nye familieboliger.

For fortsat at sikre pasningsgarantien og sikre lokal pasning foreslås det at udvide dagtilbudskapaciteten med 12 nye dagtilbudsgrupper på [adresse] 952 i Nye, hvor der i lokalplan 1016 er reserveret et areal til dagtilbudsformål.

Anlægsudgifterne til udvidelsen af dagtilbudskapaciteten forventes at udgøre 41,9 mio. kr., som finansieres af midler afsat af pasningsgarantien og fra KB-bevilling til særligt vanskeligt dagtilbudsbyggeri.

Programmering og projektering af de 12 nye dagtilbudsgruppers forventes påbegyndt ultimo 2019. Bygningen forventes at være klar til ibrugtagning primo 2022.

### Indstilling

At 1) der gives anlægsbevilling på 41,9 mio. kr. til planlægning, projektering og etablering af 12 nye dagtilbudsgrupper på [adresse] 952 i Nye i Hårup-Elev Dagtilbud finansieret af 41,2 mio. kr. fra midler afsat på reserven til sikring af pasningsgarantien og 0,8 mio. kr. fra KB-bevilling til særligt vanskeligt dagtilbudsbyggeri.

2) at det samlede rådighedsbeløb på 41,9 mio. kr. frigives fordelt med 2,0 mio. kr. i 2019, 29,1 mio. kr. i 2020, 10,0 mio. kr. i 2021 og 0,8 mio. kr. i 2022.

3) at 2 procent af den samlede anlægssum anvendes til intern projektledelse.

### Sagens forløb

15-10-2019 Borgmesterens Afdeling påtegning
Fremsendes til Magistraten.

Borgmesterens Afdeling har ingen bemærkninger til indstillingen.

 21-10-2019 Magistraten
Fremsendes til [adresse] med bemærkning, at Magistraten i mødet den 21. oktober 2019 anbefaler, at byrådet tiltræder Magistratsafdelingen for Børn og Unges indstilling af 8. oktober 2019.
 30-10-2019 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.